или операции (производство, трансформация, построяване, сглобяване, подобряване, обновяване и др.), които са предназначени за получаване или произвеждане на нова или съществено подобрена стока;
 о)
 „държава членка или нечленуваща държава на построяване“ е държавата членка или нечленуващата държава, където по отношение на незавършена стока е осъществена последната съществена, икономически обоснована преработка или обработка.
 Раздел 2
 Държава членка на вътресъюзен и извънсъюзен внос и износ; отчетна държава членка
 1.
 За целите на статистиката за вътресъюзната търговия със стоки се прилагат следните определения:
 а)
 „Държава членка на вътресъюзен износ“ е държавата членка, от чиято статистическа територия се изнасят стоки с местоназначение в друга държава членка;
 б)
 „Държава членка на вътресъюзен внос“ е държавата членка, на чиято статистическа територия се внасят стоки от друга държава членка;
 2.
 За целите на статистиката за извънсъюзната търговия със стоки се прилагат следните определения:
 а)
 „Държава членка на извънсъюзен износ“ е държавата членка, на чиято статистическа територия се намират стоките към момента на поставянето им под митническия режим или към момента на реекспортирането им.
 При стоките в привиден износ обаче, ако може да бъде определена „държавата членка на действителен износ“ съгласно раздел 17, параграф 2, втората алинея от настоящото приложение, „държавата членка на извънсъюзен износ“ е държавата членка на действителен износ.
 б)
 „Държава членка на извънсъюзен внос“ е държавата членка, на чиято статистическа територия се намират стоките към момента на поставянето им под митническия режим.
 3.
 Определенията за държава членка на вътресъюзен и извънсъюзен внос и износ може да бъдат пригодени по отношение на особените стоки или движения.
 4.
 За целите на предаването на статистическа информация за международната търговия със стоки на Комисията (Евростат) отчетната държава членка при износ е държавата членка на износ, а при внос – държавата членка на внос.
 Раздел 3
 Обхват
 1.
 Европейската статистика за международната търговия със стоки обхваща вътресъюзната и извънсъюзната търговия със стоки.
 2.
 Вътресъюзната търговия със стоки обхваща:
 а)
 вътресъюзния износ на следните стоки, които напускат държавата членка на износ с местоназначение в друга държава членка:
 i)
 съюзни стоки, без стоките, които са в транзит между държави членки,
 ii)
 несъюзни стоки, поставени под митнически режим активно усъвършенстване в държавата членка на износ;
 б)
 вътресъюзния внос на следните стоки, които се въвеждат в държавата членка на внос и които първоначално са били изнесени от друга държава членка:
 i)
 съюзни стоки, без стоките, които са в транзит между държави членки,
 ii)
 несъюзни стоки, които по-рано са били поставени под митнически режим активно усъвършенстване в държавата членка на износ и които се запазват под митнически режим активно усъвършенстване или се допускат за свободно обращение в държавата членка на внос.
 3.
 Извънсъюзната търговия със стоки обхваща:
 а)
 извънсъюзния износ на стоки, които напускат статистическата територия на Съюза:
 i)
 в съответствие с един от следните митнически режими, предвидени в Митническия кодекс на Съюза:
 —
 износ,
 —
 пасивно усъвършенстване;
 ii)
 в приложение на Митническия кодекс на Съюза:
 —
 несъюзни стоки, които временно се реекспортират за по-нататъшна преработка (усъвършенстване),
 —
 съюзни стоки, които се извеждат от митническата територия на Съюза, след като са били поставени под режим